
รายงานผลการดำเนินงาน
โครงการฝึกอบรมสร้างจิตสำนึกด้านการป้องกันการทุจริต
และการปฏิบัติงานตามหลักธรรมาภิบาล
ประจำปีงบประมาณ พ.ศ. 2561
วันที่ 27 เดือน กันยายน พ.ศ. 2561
ณ สวนอาหารยัสมินซีฟู๊ด ตำบลสะเตง อำเภอเมือง จังหวัดยะลา
จัดทำโดย
สำนักปลัด องค์การบริหารส่วนตำบลยะต๊ะ อำเภอรามัน  จังหวัดยะลา
บทนำ



ปัจจุบันการทุจริตมีลักษณะเป็นวัฎจักรและเครือข่ายที่เกิดขึ้นในทุกระดับอย่างเป็นระบบ มีรูปแบบการทุจริตที่แตกต่างและหลากหลาย เช่น การทุจริตเชิงนโยบาย การทุจริตต่อตำแหน่งหน้าที่ราชการ การทุจริตการจัดซื้อจัดจ้าง เป็นต้น ซึ่งล้วนแต่มีเจ้าหน้าที่ของรัฐไปมีส่วนเกี่ยวข้อง จึงมีความจำเป็นอย่างยิ่งที่ต้องมีการปลูกฝังค่านิยมจิตสำนึกที่สร้างสรรค์ มีกลไก หรือเครื่องมือที่จะควบคุมให้เจ้าหน้าที่ภาครัฐเกิดพฤติกรรมในเชิงบวกและป้องกันไม่ให้เกิดพฤติกรรมในเชิงลบ ร่วมกันสร้างภูมิคุ้มกันที่ถาวรแข็งแรงในการป้องกันและต่อต้านการทุจริตประพฤติมิชอบ
      
           หลักธรรมาภิบาล หรือ การบริหารจัดการที่ดี (Good Governance) เป็นหลักสำคัญในการบริหารและการปฏิบัติงานจะต้องมีความสุจริต โปร่งใส และสามารถตรวจสอบได้ รวมทั้งเป็นการเสริมสร้างจิตสำนึกในการทำงานและความรับผิดชอบต่อหน้าที่ของตนเอง นอกจากนี้ ยังต้องมีการส่งเสริมคุณธรรมและจริยธรรมเพื่อให้สามารถปฏิบัติงานร่วมกันได้อย่างมีประสิทธิภาพ และนำไปสู่การพัฒนาองค์กรอย่างต่อเนื่อง อีกทั้งสามารถแก้ปัญหาความขัดแย้งภายในองค์กรได้อีกด้วย จากสภาพปัญหาการทุจริตคอร์รัปชั่นที่เป็นปัญหาเรื้อรังที่มีส่วนบั่นทอนความเจริญของประเทศไทยมานาน จึงจำเป็นอย่างยิ่งที่จะต้องมีการป้องกันและแก้ไขปัญหาการทุจริตคอร์รัปชั่นอย่างจริงจัง ในสถานการณ์วิกฤติปัญหาการทุจริตคอร์รัปชั่นในสังคมไทยดังกล่าว ทุกภาคส่วนในสังคมไทยต่างเห็นพ้องตรงกันว่าการที่จะทำให้ปัญหาการคอร์รัปชั่นลดน้อยลงและหมดไปได้ในที่สุดนั้น ต้องนำหลักธรรมาภิบาลไปปรับใช้กับทุกภาคส่วนไม่ว่าจะเป็นภาคส่วนการเมือง ภาคราชการ ภาคธุรกิจเอกชน ตลอดจนภาคประชาสังคมอย่างเข้มงวดจริงจัง พร้อมทั้งสร้างทัศนคติใหม่ปลูกจิตสำนึกของคนไทยร่วมต้านภัยการทุจริต ควบคู่กับการเปลี่ยนแปลงค่านิยมไปในทิศทางที่ไม่เอื้อหรือสนับสนุนการทุจริตคอร์รัปชั่น ทั้งนี้ กลไกการนำหลักธรรมาภิบาล  ซึ่งประกอบด้วย ความชอบธรรม ความโปร่งใส ความรับผิดชอบและการตรวจสอบได้ ความมีประสิทธิภาพและประประสิทธิผล และการมีส่วนร่วมของประชาชนไปเป็นแนวทางในการบริหารจัดการนั้น ปรากฏอยู่ในบทบัญญัติของกฎหมายรัฐธรรมนูญแห่งราชอาณาจักรไทยฉบับปัจจุบัน ซึ่งได้วางกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานองค์กรต่างๆ ของภาครัฐ จึงนับเป็นการส่งสัญญาณเชิงบวกให้เห็นว่าประเทศไทยมีพัฒนาการเปลี่ยนแปลงไปในทางที่ดีขึ้นแล้ว แต่อย่างไรก็ตาม สำหรับกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานหรือองค์กรภาครัฐนั้น ปัจจุบันยังคงอยู่บนความหลากหลายในองค์ประกอบหลักของธรรมาภิบาล



ดังนั้น เพื่อกระตุ้นเตือนและส่งเสริมให้ข้าราชการและเจ้าหน้าที่ ได้ตระหนักและให้ความสำคัญกับการประพฤติปฏิบัติโดยใช้หลักคุณธรรมและจริยธรรมตามแนวทางหลักธรรมาภิบาลในการดำเนินชีวิตและปฏิบัติหน้าที่ และเพื่อเป็นการป้องกันปราบปรามการทุจริต สร้างภาพลักษณ์ข้าราชการท้องถิ่นไทยใสสะอาด และสำนึกข้าราชการไทยไม่โกง สำนักงานปลัด องค์การบริหารส่วนตำบลยะต๊ะ จึงได้จัดทำโครงการฝึกอบรม “สร้างจิตสำนึกด้านการป้องกันการทุจริตและการปฏิบัติงานตามหลักธรรมาภิบาล” ประจำปีงบประมาณ 2561 ขึ้น

ภาคผนวก
รายชื่อผู้เข้าร่วมโครงการ
ภาพถ่ายโครงการ
1
รายงานผลการดำเนินงาน


สำนักงานปลัดองค์การบริหารส่วนตำบลยะต๊ะ ได้จัดโครงการฝึกอบรมสร้างจิตสำนึกด้านการป้องกันการทุจริตและการปฏิบัติงานตามหลักธรรมาภิบาล ประจำปีงบประมาณ 2561 โดยมีวัตถุประสงค์เพื่อกระตุ้นเตือนและส่งเสริมให้ข้าราชการและเจ้าหน้าที่ ได้ตระหนักและให้ความสำคัญกับการประพฤติปฏิบัติโดยใช้หลักคุณธรรมและจริยธรรมตามแนวทางหลักธรรมาภิบาลในการดำเนินชีวิตและปฏิบัติหน้าที่ และเพื่อเป็นการป้องกันปราบปรามการทุจริต สร้างภาพลักษณ์ข้าราชการท้องถิ่นไทยใสสะอาด และสำนึกข้าราชการไทยไม่โกง โดยได้จัดการฝึกอบรม ณ สวนอาหารยัสมินซีฟู๊ด ตำบลสะเตง อำเภอเมือง จังหวัดยะลา ในวันที่ 27 กันยายน 2561 


ในการจัดโครงการฝึกอบรมครั้งนี้ได้รับความร่วมมือจากคณะผู้บริหาร หัวหน้าส่วนราชการ สมาชิกสภาองค์การบริหารส่วนตำบลยะต๊ะ พนักงานส่วนตำบล และพนักงานจ้าง ให้ความสนใจและเข้าร่วมโครงการ จำนวนทั้งสิ้น 32 คน ทำให้การการจัดโครงการฝึกอบรมเกิดผลสัมฤทธิ์ บุคลากรมีความรู้ความเข้าใจ สามารถนำความรู้ประสบการณ์จากการฝึกอบรมมาปรับใช้ในการพัฒนาตนเอง พัฒนาองค์กรให้ดียิ่งขึ้น เพื่อให้ประชาชนในท้องถิ่นได้รับประโยชน์สูงสุด 
1.  วัตถุประสงค์โครงการ
1. เพื่อให้ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาล คุณธรรม และจริยธรรม
2. เพื่อให้ผู้บริหารท้องถิ่น บุคลากรมีความรู้ความเข้าใจและให้ความสำคัญกับการป้องกันและปราบปรามการทุจริตประพฤติมิชอบ  
3. เพื่อเสริมสร้างให้พนักงานส่วนตำบลและเจ้าหน้าที่ขององค์การบริหารส่วนตำบลยะต๊ะ          มีจิตสำนึก ค่านิยม และวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชั่น
4. เพื่อให้ผู้บริหารท้องถิ่น บุคลากรสามารถนำองค์ความรู้ต่างๆ ไปประยุกต์ใช้ในการทำงานให้กับองค์กรได้อย่างมีประสิทธิภาพ
2. เป้าหมาย 
คณะผู้บริหารท้องถิ่น สมาชิกสภาท้องถิ่น พนักงานส่วนตำบลและพนักงานจ้างองค์การบริหารส่วนตำบลยะต๊ะ จำนวน 38 คน   

3. วิธีดำเนินการ

1. จัดทำโครงการเพื่อขออนุมัติจากผู้บริหารท้องถิ่น

2. วางแผนและจัดเตรียมโครงการ

3. ประสานงานกับหน่วยงานที่เกี่ยวข้อง จัดหาวิทยากร

4. ประชาสัมพันธ์โครงการ

5. ดำเนินการจัดกิจกรรมโครงการตามที่ได้รับการอนุมัติ

6. สรุปผลการจัดทำโครงการ
2

4. ระยะเวลาดำเนินการ

วันที่  27  เดือน กันยายน  พ.ศ. 2561
5. สถานที่ดำเนินการ

 จัดฝึกอบรม ณ สวนอาหารยัสมินซีฟู๊ด ตำบลสะเตง อำเภอเมือง จังหวัดยะลา


6. งบประมาณ

งบประมาณรายจ่ายประจำปีงบประมาณ พ.ศ. 2561 ปรากฏในแผนงานบริหารทั่วไป งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการอบรมสร้างจิตสำนึกด้านการป้องกันการทุจริตและการปฏิบัติงานตามหลักธรรมาภิบาล ตั้งจ่ายไว้ 30,000.- บาท 

7. ผู้รับผิดชอบโครงการ

สำนักงานปลัด องค์การบริหารส่วนตำบลยะต๊ะ
8. ผลที่คาดว่าจะได้รับ
1. ผู้บริหารท้องถิ่น พนักงานส่วนตำบลและเจ้าหน้าที่ อบต.ยะต๊ะ เข้าใจระเบียบกฎหมายที่เกี่ยวข้องกับการป้องกันและปราบปรามการทุจริตในการปฏิบัติงาน 
๒. ผู้บริหารท้องถิ่น พนักงานส่วนตำบลและเจ้าหน้าที่ อบต.ยะต๊ะ ตระหนักและให้ความสำคัญในการประพฤติปฏิบัติโดยยึดหลักธรรมาภิบาล คุณธรรมจริยธรรมในการปฏิบัติงาน 
3. ผู้บริหารท้องถิ่น พนักงานส่วนตำบลและเจ้าหน้าที่ อบต.ยะต๊ะ นำความรู้เกี่ยวกับการป้องกันผลประโยชน์ทับซ้อน ไปใช้ในการปฏิบัติงานเพื่อป้องกันการทุจริตที่จะเกิดขึ้น
4. ผู้บริหารท้องถิ่น พนักงานส่วนตำบลและเจ้าหน้าที่ อบต.ยะต๊ะ มีจิตสำนึก ค่านิยม ปฏิบัติงานตามหลักธรรมาภิบาลด้วยความซื่อสัตย์สุจริตปลอดจากการทุจริตคอร์รัปชั่น
3
บทสรุป


การดำเนินโครงการฝึกอบรมสร้างจิตสำนึกด้านการป้องกันการทุจริตและการปฏิบัติงานตามหลักธรรมาภิบาล ประจำปีงบประมาณ พ.ศ.2561 ขององค์การบริหารส่วนตำบลยะต๊ะ ในวันที่ 27 เดือน กันยายน พ.ศ. 2561 ทำให้ผู้เข้าร่วมโครงการได้มีความรู้ ความเข้าใจด้านวินัย คุณธรรม จริยธรรมและจรรยาของข้าราชการที่บัญญัติไว้เป็นข้อกฎหมาย กฎ และระเบียบ อีกทั้งยังเป็นการปลูกฝังสร้างจิตสำนึก ค่านิยม คุณธรรม จริยธรรม ข้อระเบียบวินัย การป้องกันการปราบปรามการทุจริตคอรัปชั่น การร้องเรียนร้องทุกข์และหลักธรรมาภิบาลในการปฏิบัติราชการ มีจิตสำนึกที่ดีในการให้บริการ ปฏิบัติราชการด้วยความซื่อสัตย์ สุจริต และเสมอภาคทำให้การบริหารราชการเกิดความโปร่งใส สามารถนำองค์ความรู้ต่างๆ ไปประยุกต์ใช้ในการทำงานให้กับองค์กรได้อย่างมีประสิทธิภาพ 
สรุปผลและข้อเสนอแนะ


จากการดำเนินโครงการฝึกอบรมสร้างจิตสำนึกด้านการป้องกันการทุจริตและการปฏิบัติงานตามหลักธรรมาภิบาล ประจำปีงบประมาณ พ.ศ.2561 ขององค์การบริหารส่วนตำบลยะต๊ะ ในวันที่ 27 เดือน กันยายน พ.ศ. 2561 ซึ่งมีผู้เข้าร่วมโครงการจำนวน 32 คน และผลสะท้อนจากการสังเกตและสัมภาษณ์ คือ


1. ผู้เข้าร่วมโครงการสามารถนำความรู้ ความเข้าใจระเบียบกฎหมายที่เกี่ยวข้องกับการป้องกันผลประโยชน์ทับซ้อนและการป้องกันปราบปรามการทุจริตมาปรับใช้ในการปฏิบัติราชการ และพัฒนาประสิทธิภาพในการทำงาน

2. ผู้เข้าร่วมโครงการมีโอกาสในการแลกเปลี่ยนประสบการณ์ มีจิตสำนึก ค่านิยม ปฏิบัติงานตามหลักธรรมาภิบาลด้วยความซื่อสัตย์สุจริตปลอดจากการทุจริตคอร์รัปชั่น ตระหนักและให้ความสำคัญในการประพฤติปฏิบัติโดยยึดหลักคุณธรรมจริยธรรมในการปฏิบัติงาน ซึ่งจะส่งผลต่อการพัฒนาชุมชนเป็นชุมชนที่เข้มแข็ง ประชาชนมีคุณภาพชีวิตที่ดี
ปัญหา/อุปสรรคและข้อเสนอแนะ
	ปัญหา/อุปสรรค
	สาเหตุของปัญหา/อุปสรรค
	แนวทางแก้ไข/ข้อเสนอแนะ

	ด้านการฝึกอบรม
	- ระยะเวลาการจัดอบรมน้อยเกินไป
	- เพิ่มระยะเวลาการจัดอบรมให้  
  มากขึ้น


ภาคผนวก

รูปภาพกิจกรรมโครงการฝึกอบรมสร้างจิตสำนึกด้านการป้องกันการทุจริตและการปฏิบัติงานตามหลักธรรมาภิบาล

